
ఎన్టీఆర్, ఏయన్నార్ వంటి ప్రముఖ కథానాయకులు తన చిత్రాల్లో నటించినప్పటికీ ‘నా సినిమాల్లో నేనే హీరోని, హీరోయిన్ని’ అని ప్రకటించే దమ్ము ఆ రోజుల్లో భానుమతికే ఉండేదంటారు. ఆమె మాటల్లో అహంకారం ధ్వనించినా అది ఆమె సహజలక్షణంగా భావించి మిగిలినవారు సరిపెట్టుకొనేవారు. బహుముఖ ప్రజ్ఙకు భాష్యంగా నిలిచిన భానుమతి తెలుగు చిత్రపరిశ్రమలో నిర్వహించని శాఖ లేదు. నటన, నిర్మాణం, దర్శకత్వం, గానం, రచన.. ఒకటేమిటి.. అన్నీ. తెలుగు, తమిళ, హిందీ భాషల్లో రూపుదిద్దుకొన్న ‘చండీరాణి’ చిత్రానికి దర్శకత్వం వహించడమే కాకుండా అందులో ద్విపాత్రాభినయం చేసి రికార్డ్ నెలకొల్పారు భానుమతి. నటిగా, దర్శకురాలిగా, నిర్మాతగా ఆమెకు వంక పెట్టలేం. కేరెక్టర్ ఆర్టిస్ట్గా మారిన తర్వాత కూడా సినిమాలో హీరో ఎవరున్నా కథను నడిపే కీలక పాత్రలు మాత్రమే చేయడం ఆ తరంలో భానుమతికి మాత్రమే చెల్లింది.

ntr, eyannar vanti pramukha kathaanaayakulu tana chitraallo natinchinappatikii ‘naa cinemallo nene heeroni, heroinni’ ani prakatinche dammu aa rojullo bhaanumatike undedantaaru. aame maatallo ahankaram dhwaninchina adhi aame sahajalakshanamgaa bhavinchi migilinavaaru saripettukonevaaru. bahumukha prajnuku bhashyamga nilichina bhanumati telugu chitraparisramalo nirvahinchani saakha ledu. natana, nirmaanam, darsakatvam, gaanam, rachana.. okatemiti.. annee. telugu, tamila, hindi bhaashallo roopudiddukonna ‘chandiiraani’ chitraaniki darsakatvam vahinchadame kakunda andulo dwipaatraabhinayam chesi recard nelakolpaaru bhanumati. natigaa, darsakuraaligaa, nirmaatagaa aameku vanka pettalem. carector artistga maarina tarvaata kuudaa cinemalo heero evarunna kathanu nadipe keelaka paatralu matrame cheyadam aa taramlo bhaanumatiki matrame chellindi.